section_heading: 2018. – danas: Proboj i Heaven & Hell
paragraph_text: Dana 7. ožujka 2019. objavila je singl "So Am I", koji je ušao u deset najviših mjesta u Poljskoj, Norveškoj, Škotskoj i Švedskoj. Remiksana inačica pjesme objavljena je 3. srpnja 2019. i na njoj se pojavio južnokorejski boy band NCT 127.<ref> Pjesme "Blood, Sweat & Tears" i "Freaking Me Out" objavljene su u isto vrijeme u srpnju 2019. kao promidžbeni singlovi. Max je 7. kolovoza 2019. gostovala u pjesmi "Slow Dance" američkog kantautora AJ Mitchella,<ref><ref> a pjesmu "Torn" objavila je kao singl 19. kolovoza 2019.<ref> Dana 4. rujna 2019. potpisala je ugovor o suizdavaštvu s Warner Chappell Musicom i Artist Publishing Groupom.<ref> Za pjesmu "Freaking Me Out" glazbeni je spot objavila 31. listopada 2019. povodom Noći vještica.<ref><ref> Na dodjeli nagrada MTV-ja Europe 2019. osvojila je nagradu za najbolju novu izvođačicu.<ref> Max i Pablo Alborán 6. su studenog 2019. objavili duet "Tabú".<ref> Prethodno objavljena pjesma "Salt" 12. je prosinca 2019. objavljena i na digitalnim platformama za mrežno strujanje.<ref> Surađivala je s britansko-norveškim DJ-jem i glazbenim producentom Alanom Walkerom na pjesmi "Alone, Pt. II", koja je objavljena 27. prosinca 2019.<ref> Pjesma "On Somebody" objavljena je kao promidžbeni singl 30. prosinca 2019.<ref><ref>